
         Nr.XXIII/178/24.10.2005
A V I Z  C O M U N

asupra proiectului Legii bugetului de stat pe anul 2006

1.  Comisiile pentru apărare, ordine publică şi securitate naţională ale Camerei Deputaţiilor şi Senatului, reunite în şedinţe comune, în zilele de 27 şi 1 noiembrie 2005 au dezbătut proiectul Legii bugetului de stat pe anul 2006, pentru ministerele şi instituţiile nominalizate în acest sens de către Birourile Permanente reunite ale Parlamentului. 


La şedinţele  Comisiilor au participat miniştri, secretari de stat şi şefi ai instituţiilor din domeniul apărării, ordinii publice şi siguranţei naţionale, în calitate de ordonatori de credite, care au prezentat concluziile şi propunerile asupra bugetelor proprii.


Comisiile noastre, cu majoritate de voturi pentru, avizează favorabil proiectul Legii bugetului de stat pe anul 2006 pentru institituţiile din domeniul apărării, ordinii publice şi siguranţei naţionale, pe care îl supune spre analiza Comisiilor reunite de buget, finanţe şi bănci, respectiv, aprobării Parlamentului.

2. În urma dezbaterilor şi a propunerilor formulate, Comisiile au admis următoarele amendamente:

a) Ministerul Apărării Naţionale
1. Creşterea de la 0,12%  la 0,16% a sumelor reţinute de Ministerul Apărării Naţionale din veniturile proprii să fie reglementată prin ordonanţă de urgenţă a Guvernului.

(Autori: d-nii dep.Mihai Stănişoară, Mihăiţi Calimente, George Scutaru şi Marcu Tudor)

b) Ministerul Administraţiei şi Internelor
	0
	Textul iniţial
	Amendamentul propus

(Autorul)
	Motivarea

amendamentului

	1
	Articolul 7 alineatul (5)
(5)În anul 2006 se constituie, la dispoziţia procurorului general al Parchetului de pe lângă Înalta Curte de Casaţie şi Justiţie respective la dispoziţia directorului general al Direcţiei generale de combatere a crimei organizate şi antidrog din cadrul Ministerului Administraţiei şi Internelor, câte un depozit în valoare de 1.000,0 mii lei, respectiv de 1.050,0 mii lei pentru acţiuni privind organizarea de flagranturi, în lei sau în valută, după caz.
	La articolul 7, alineatul (5) se modifică şi va avea următorul cuprins :
“(5) a) În anul 2006 se constituie, la dispoziţia procurorului general al Parchetului de pe lângă Înalta Curte de Casaţie şi Justiţie respective la dispoziţia directorului general al Direcţiei generale de combatere a crimei organizate şi antidrog şi directorului general al Direcţiei generale anticorupţie, din cadrul Ministerului Administraţiei şi Internelor, câte un depozit în valoare de 1.000,0 mii lei pentru acţiuni privind organizarea de flagranturi, în lei sau în valută, după caz.
b) În anul 2006 se constituie, la dispoziţia directorului Oficiului pentru protecţia martorilor din cadrul Ministerului Administraţiei şi Internelor, un depozit în valoare de 1.000,0 mii lei pentru finanţarea Serviciului investigatori acoperiţi, în lei sau în valută, după caz. »
(Autor : Comisiile)
	Fondurile bugetare pentru constituirea depozitelor speciale solicitate de Ministerul Administraţiei şi Internelor se asigură din bugetul aprobat acestuia prin Legea bugetului de stat pe anul 2006.

	2
	Anexa 3/19/07 pag. 7, capitol 6101, grupa 71, articol 01, alineat 02
“Maşini, echipamente şi mijloace de transport”

Propuneri  2006 : 166.763 mii lei

	La Anexa 3/19/07, pag. 7, capitol 6101, grupa 71 articol 01, alineatul 02 “Maşini, echipamente şi mijloace de transport”, se suplimentează cu 4000 mii lei, astfel :
Propuneri  2006 : 170.763 mii lei

(Autor : Dl.dep. Petru Lakatos)
	Cu suma respectivă se majorează şi poziţia din capitolul 6101, subcapitol 05, « Protecţie civilă şi protecţia contra incendiilor ».
Prin amendamentul formulat se are în vedere dotarea Inspectoratului General pentru Situaţii de Urgenţă cu motopompe de capacitate mică şi medie pentru evacuarea apei. Inundaţiile din acest an au demonstrat necesitatea dotării cu astfel de utilaje şi echipamente. Suma solicitată în plus poate asigura dotarea fiecărui inspectorat judeţean cu aproximativ 10 pompe de capacitate medie pentru evacuarea apei, urmând ca activitatea de dotare să fie continuată şi în anii următori.


c) Administraţia Naţională a Penitenciarelor
	0
	Textul iniţial
	Amendamentul propus

(Autorul)
	Motivarea

amendamentului

	1
	Anexa 3/17/02 pag. 2, capitol 6101, subcapitol  07 Penitenciare
Propuneri  2006 : 466.468 mii lei


	La Anexa 3/17/02 pag. 2 capitol 6101, subcapitolul 07 se suplimentează cu suma de 262.085,0 mii lei, astfel :

Propuneri  2006 : 728.553 mii lei

 (Autor : Comisiile)
	Se propune suplimentarea bugetului pe anul 2006 cu suma de 262.085,0 mii  lei, din care:
-cheltuieli de personal - 94.292,0 mii lei;
-bunuri şi servicii        - 91.542,0 mii lei;

- transferuri pentru programe PHARE -    2.000,0 mii lei;
-asigurări sociale  10.651,0  mii lei ;                             

- cheltuieli de capital       63.600,0 mii lei. 

Numărul de persoane private de libertate se va menţine la nivelul numărului mediu de aprox.38.000 de persoane.

Creştera numărului de personal cu aproximativ 3.000 angajaţi.

Menţinerea în stare de funcţionare a 33 penitenciare, 6 penitenciare-spital, 3 centre de reeducare minori şi 2 penitenciare pentru tineri şi minori.

Lichidarea datoriilor către furnizorii de bunuri şi servicii. 
Realizarea unor lucrări de construcţii în perspectiva alinierii la standardele europene.

	2
	Legea bugetului de stat pe anul 2006

Articolul 27, alineatul (1)
(1) Obligaţiile datorate bugetului de stat, cu excepţia impozitului pe venituri din salarii, scadente până la data de 30 noiembrie 2006 şi neachitate până la această dată de către agenţii economici distribuitori de carburanţi şi lubrifianţi, stabiliţi prin ordin al ministrului administraţiei şi internelor, al directorului Serviciului Român de Informaţii, al directorului Serviciului de Protecţie şi Pază, al directorului Serviciului de Informaţii Externe şi al directorului Serviciului de Telecomunicaţii Speciale, cu avizul Ministerului Finanţelor Publice, se sting prin compensare cu contravaloarea carburanţilor şi lubrifianţilor livraţi de aceştia până la data de 15 decembrie 2006 Ministerului Administraţiei şi Internelor în limita sumei de până la 90.000 mii lei, Serviciului Român de Informaţii în limita sumei de până la 10.000 mii lei, Serviciului de Protecţie şi Pază în limita sumei de până la 4.000 mii lei, Serviciului de Informaţii Externe în limita sumei de până la 2.500 mii lei, precum şi Serviciului de Telecomunicaţii Speciale în limita sumei de până la 2.500 mii lei. 
	La articolul 27, alineatul (1) se modifică şi va avea următorul cuprins :

(1) Obligaţiile datorate bugetului de stat, cu excepţia impozitului pe venituri din salarii, scadente până la data de 30 noiembrie 2006 şi neachitate până la această dată de către agenţii economici distribuitori de carburanţi şi lubrifianţi, stabiliţi prin ordin al ministrului administraţiei şi internelor, al directorului Serviciului Român de Informaţii, al directorului Serviciului de Protecţie şi Pază, al directorului Serviciului de Informaţii Externe şi al directorului Serviciului de Telecomunicaţii Speciale şi al directorului general al Administraţiei Naţionale a Penitenciarelor, cu avizul Ministerului Finanţelor Publice, se sting prin compensare cu contravaloarea carburanţilor şi lubrifianţilor livraţi de aceştia până la data de 15 decembrie 2006 Ministerului Administraţiei şi Internelor în limita sumei de până la 90.000 mii lei, Serviciului Român de Informaţii în limita sumei de până la 10.000 mii lei, Serviciului de Protecţie şi Pază în limita sumei de până la 4.000 mii lei, Serviciului de Informaţii Externe în limita sumei de până la 2.500 mii lei, Serviciului de Telecomunicaţii Speciale în limita sumei de până la 2.500 mii lei, precum şi Administraţiei Naţionale a Penitenciarelor în limita sumei de până la 12.000 mii lei.
(Autor : Comisiile)
	Amendamentul are în vedere faptul că Administraţia Naţională a Penitenciarelor face parte din sistemul de apărare, ordine publică şi siguranţă naţională, conform art.2 alin.(1) din Legea nr. 293/2004 privind statutul funcţionarilor publici din Administraţia Naţională a Penitenciarelor.
Numărul mare de misiuni executate cu mijloace de transport auto pentru prezentarea la instanţele de judecată, precum şi pentru transportul persoanelor private de libertate, impune includerea Administraţiei Naţionale a Penitenciarelor în rândul instituţiilor care sunt prevăzute la art. 27 alin. (1) din proiectul Legii bugetului de stat pe anul 2006.


d) Serviciul de Protecţie şi Pază
	0
	Textul iniţial
	Amendamentul propus

(Autorul)
	Motivarea

amendamentului

	1
	Anexa 3/33/07 pag. 3, capitol 6101, grupa/titlu 71, articol 01, alineat 02”Maşini, echipamente şi mijloace de transport”
Propuneri  2006 : 6.000 mii lei


	La Anexa 3/33/07 pag. 3, capitol 6101, grupa/titlu 71, articol 01, alineat 02”Maşini, echipamente şi mijloace de transport”

se diminuează cu suma de 3.000 mii lei, astfel :

Propuneri  2006 : 3.000 mii lei

(Autori: d-nii dep. Mihai Stănişoară, Eugen Bejinariu şi dl.senator George Maior)
	Se propune diminuarea bugetului Serviciului de Protecţie şi Pază pe anul 2006 cu suma de 3.000 în vederea suplimentării bugetului Ministerului Educaţiei şi Cercetării cu această sumă, având în vedere posibilitatea ca SPP, în anul 2006, să-şi îndeplinească misiunile cu actuala dotare.


â
3. Pe timpul dezbaterilor, următoarele amendamente au fost respinse:
	0
	Textul iniţial
	Amendamentul propus

(Autorul)
	Motivarea

amendamentului

	1
	Legea bugetului de stat pe anul 2006

Articolul 7 alineatul (2)

(2) Cheltuielile pentru apărare se stabilesc în sumă de 4.324,1 milioane lei.
	(2) Cheltuielile pentru apărare se stabilesc în sumă de 4.324,1 milioane lei, reprezentând 1,34 %din PIB.
 (Autor : dl.dep.Marian Săniuţă)
	Necesitatea raportării la angajamentele pe care ROMÂNIA şi le-a asumat în calitate de membru NATO

	2
	Articolul 7 alineatul (3)

(3) Cheltuielile pentru ordine publică şi siguranţă naţională se stabilesc în sumă de 7.008,5 milioane lei.
	(3) Cheltuielile pentru ordine publică şi siguranţă naţională se stabilesc în sumă de 7.008,5 milioane lei, reprezentând 2,17 %din PIB.
(Autor : dl.dep.Marian Săniuţă)
	Necesitatea evidenţierii obligaţiilor ce revin ROMÂNIEI în aceste domenii faţă de angajamentele asumate la Cap. 24. J.A.I. (Justiţie şi afaceri interne).

	3
	Articolul 7 alineatul (4)

(4) Cheltuielile pentru pregătirea personalului în instituţiile militare de învăţământ se suportă de către ordonatorii principali de credite care au în subordine astfel de unităţi de învăţământ, indiferent de instituţiile publice de apărare, ordine publică şi siguranţă naţională din care face parte personalul militar şcolarizat.
	(4) Cheltuielile pentru pregătirea personalului în instituţiile militare de învăţământ şi cele asimilate acestora, se suportă de către ordonatorii principali de credite care au în subordine astfel de unităţi de învăţământ, indiferent de instituţiile publice de apărare, ordine publică şi siguranţă naţională din care face parte personalul şcolarizat.

(Autor : dl.dep.Marian Săniuţă)
	Amendamentul priveşte procesul de demilitarizare a structurilor M.A.I., care au totuşi un profil special, dar nu militar.

	4
	Articolul 7 alineatul (7)

(7) Sumele prevăzute în bugetul Ministerului Administraţiei şi Internelor pentru retehnologizarea centralelor termice şi electrice se repartizează pe judeţe, pe unităţi administrativ-teritoriale şi obiective prin ordin al ministrului, pe baza programelor de modernizare şi retehnologizare prezentate de autorităţile administraţiei publice locale.
	(7) Sumele prevăzute în bugetul Ministerului Administraţiei şi Internelor pentru retehnologizarea centralelor termice şi electrice se repartizează pe judeţe, pe unităţi administrativ-teritoriale şi obiective prin hotărâre a guvernului, la propunerea ministrului administraţiei şi internelor, pe baza programelor de modernizare şi retehnologizare prezentate de autorităţile administraţiei publice locale.

(Autor : dl.dep.Marian Săniuţă)
	Creşterea responsabilităţii GUVERNULUI în urmărirea îmbunătăţirii furnizării de agent termic populaţiei la costuri cât mai reduse şi evitarea oricăror subiectivisme ce pot apărea în relaţia CONSILII LOCALE, CONSILII JUDEŢENE, PREFECTURI, M..A.I.

	5
	Text nou

Text nou
	La articolul 7, după alin. (7) se introduc două noi alineate, cu următorul cuprins :
« (…) Sumele alocate de la bugetul de stat şi prevăzute în bugetul Ministerului Administraţiei şi Internelor la Capitolul 87 « Alte acţiuni economice » pentru susţinerea şi dezvoltarea parcurilor industriale înfiinţate în subordinea autorităţilor publice locale se stabilesc la nivelul de 6.083 mii lei. »

« (…) Sumele alocate de la bugetul de stat şi prevăzute în bugetul Ministerului Administraţiei şi Internelor la Capitolul 80 « Alte acţiuni generale economice, comerciale şi de muncă ». Retehnologizarea centralelor termice şi electrice de termoficare se stabilesc la nivelul de 6.474 mii lei. »

(Autor : dl.dep.Marian Săniuţă)
	Necesitatea atragerii de noi investitori români şi străini care să se constituie în noi surse de impozite şi taxe pentru bugetul de stat şi bugetele locale.Diferenţa de 1.783 milioane lei se va asigura în cadrul bugetului MAI prin reducerea corespunzătoare a prevederilor bugetare de la Cap.6101 CONSULTANŢĂ ŞI EXPERTIZĂ.
Necesitatea îmbunătăţirii eficienţei economice a CET-urilor şi reducerea nivelului costurilor de producţie.Diferenţa de 3.436 milioane lei se va asigura în cadrul bugetului MAI prin reducerea corespunzătoare a prevederilor bugetare de la Cap. 6101 CONSULTANŢĂ ŞI EXPERTIZĂ.

	6
	Articolul 10  alineatul (4)
(4) Se autorizează Ministerul Economiei şi Comerţului să încheie angajamente legale în anul 2006, în limita sumei de 5 milioane lei, cu termene de plată în anul 2007, pentru contractarea acţiunilor necesare organizării de târguri, expoziţii şi misiuni economice.

	(4) Se autorizează Ministerul Economiei şi Comerţului şi Cancelaria primului ministru să încheie angajamente legale în anul 2006, în limita sumei de 5 milioane lei, cu termene de plată în anul 2007, pentru contractarea acţiunilor necesare organizării de târguri, expoziţii şi misiuni economice.


	Necesitatea îmbunătăţirii acţiunilor comune de promovare a ofertelor de afaceri ale României, ţinând cont de faptul că în subordinea CANCELARIEI PRIMULUI MINISTRU activează A.R.I.S. şi A.N.I.M.M.C.

	7
	Articolul 15  alineatul (3)
(3) Ordonatorii principali de credite ai bugetelor locale, care beneficiază de trasferuri din bugetul de stat pentru investiţii finanţate parţial din împrumuturi externe, au obligaţia să analizeze, lunar execuţia lucrărilor de investiţii şi, în situaţia constatării de fonduri disponibile, să propună Ministerului Finanţelor Publice reîntregirea transferurilor de la bugetul de stat, prevăzute în poziţia globală.
	(3) Ordonatorii principali de credite ai bugetelor locale, care beneficiază de trasferuri din bugetul de stat pentru investiţii finanţate parţial din împrumuturi externe, au obligaţia să analizeze lunar, pentru obiectivele cu ciclu scurt de execuţie şi trimestrial, pentru obiectivele cu ciclu lung de execuţie, stadiul lucrărilor de investiţii şi, în situaţia constatării de fonduri disponibile, să propună Ministerului Finanţelor Publice reîntregirea transferurilor de la bugetul de stat, prevăzute în poziţia globală.

(Autor : dl.dep.Marian Săniuţă)
	Evitarea oricăror redundanţe pentru obiectivele care au un ciclu lung de execuţie şi sunt dependente de sezonul în care se pot efectua lucrările.

	8
	Anexa 3/18/07 pag. 1, capitol 5001

Propuneri  2006 : 5.978.940 mii lei

	La Anexa 3/18/07 pag. 1, capitol 5001 se suplimentează cu suma de 449.529 mii lei, astfel :

Propuneri  2006 : 6.428.469 mii lei

(Autori : D-na dep.Manuela Mitrea şi dl.dep. Eugen Nicolicea)
	Suplimentarea sumei alocate de la bugetul de stat Ministerului Apărării Naţionale cu suma de 449.529 care urmează a fi preluată de la Ministerul Administraşiei şi Internelor, Anexa 3/19/07, capitol 5001 buget de stat.   
Pornind de la obligaţiile care derivă din calitatea de membru NATO, se poate constata insuficienţa fondurilor alocate Ministerului Apărării Naţionale. Comparând cu suma alocată Ministerului Administraţiei şi Internelor, putem concluziona că, pentru actualul Guvern, duşmanul este în interior.


	9
	Anexa 3/19/07 pag. 1, capitol 5001

Propuneri  2006 : 4.708.070 mii lei

	La Anexa 3/18/07 pag. 1, capitolul 5001 se diminuează cu suma de 449.529 mii lei, astfel :

Propuneri  2006 : 4.258.541 mii lei

(Autori : D-na dep.Manuela Mitrea şi dl.dep. Eugen Nicolicea)
	Alocarea sumei de 449.529,0 mii lei  pentru suplimentarea bugetului Ministerului Apărării Naţionale, datorită insuficienţei fondurilor alocate acestui minister. Suma urmează a fi preluată de la Ministerul Administraţiei şi Internelor, Anexa 3/19/07, capitol 5001.


În şedinţa Comisiilor din 1 noiembrie, 2005, au fost respinse următoarele amendamente, formulate la bugetul Ministerului Apărării Naţionale:


1)Suma de 225 milioane EURO, alocată pentru susţinerea misiunilor în afara teritoriului naţional, să fie suportată din rezerva bugetară.


(Autor :dl.sen.Mihail Popescu)


2)Menţinerea procentului de 2,38% din PIB alocat M.Ap.N., conform angajamentelor internaţionale ale României.


(Autor :dl.sen.Mihail Popescu)


3) Anularea angajamentelor asumate de România privind misiunile în afara teritoriului naţional, care nu sunt prevăzute în tratate şi acorduri internaţionale.

(Autor:dl dep.Marcu Tudor)

4) Mărirea deficitului bugetar până la 30% în vederea creşterii sumelor alocate M.Ap.M.
 (Autor:dl dep.Marcu Tudor)

5) Reducerea bugetului alocat Consiliului Naţional pentru Studierea Arhivelor Securităţii cu 50 milioane lei şi alocarea acestei sume Ministerului Apărării Naţionale.
(Autor:dl dep.Marius Iriza)
Prin cuprinsul şi obiectul său de reglementare, proiectul de lege face parte din categoria legilor ordinare.



Preşedinte, 












Preşedinte,

    Mihai STĂNIŞOARĂ                                






     Dr.George MAIOR                                   

